અભિનેત્રી સારા જેન ડિયાઝ નિર્માતા અતુલ અગ્નિહોત્રીની ફિલ્મ ઓ તેરીમાં નજરે પડશે . તેઓ બૉલીવુડની મોટી હસ્તીઓ સાથે કામ કરવાની તક મળતાં ખુશ છે . અભિષેક બચ્ચન સાથે ગેમ ફિલ્મ દ્વારા બૉલીવુડમાં કૅરિયરની શરુઆત કરનાર સારાએ તે પછી એકતા કપૂરની ક્યા સુપર કૂલ હૈં હમ ફિલ્મમાં કામ કર્યુ હતું . તેમાં રીતેશ દેશમુખ અને તુષાર કપૂર પણ હતાં . ઑલ ઇન્ડિયા ઍચીવર્સ ઍવૉર્ડ પ્રસંગે 30 વર્ષીય સારા જેન ડિયાઝે જણાવ્યું - હું પોતાની ત્રીજી બૉલીવુડ ફિલ્મ ઉપર કામ કરી રહુ છું . તે અતુલની નવી ફિલ્મ ઓ તેરી છે અને હું તેની રિલીઝનો ઇંતેજાર કરી રહી છું . સારા જેન ડિયાઝે જણાવ્યું - ઓ તેરી ફિલ્મનું શૂટિંગ અદ્ભુત રહ્યું . હું હમણા તે અંગે કંઇ કહી શકું એમ નથી . હું ખૂબ જ ભાગ્યશાળી છું કે મને મોટા અભિનેતાઓ તેમજ નિર્માતાઓ સાથે કામ કરવાની તક મળી છે . ઓ તેરી ફિલ્મમાં સારા જેન ડિયાઝ અભિનેતા પુલકિત સમ્રાટ સાથે નજરે પડશે .